Denne Lisensavtalen for sluttbrukere ("EULA") er en juridisk avtale mellom deg (enten du er en fysisk eller juridisk person eller et partnerskap) ("Sluttbrukeren") og TomTom BV, Amsterdam, Nederland ("TomTom"). Denne Lisensavtalen for sluttbrukere omfatter (i) datatjenester online som tilbys av TomTom, inkludert tilhørende media og TomToms internettbaserte tjenester ("Tjeneste"), og (ii) programvare, forhåndsinstallert programvare på våre maskinvareenheter, samt cd-rom, disketter, minnekort, nedlastningspakker eller andre databærere og alt innhold, inkludert programinnhold ("Programvare"). Bruken av vår Tjeneste og Programvare er underlagt denne Lisensavtalen for sluttbrukere, inkludert betingelsene for Begrenset garanti som gitt under.
HVIS DU IKKE GODTAR VILKÅRENE I DENNE AVTALEN, MÅ DU UMIDDELBART RETURNERE PROGRAMVAREN, SAMT MASKINVAREN OG TILHØRENDE ENHETER ("MASKINVARE") – FORUTSATT AT DE ER I UBRUKT TILSTAND – TIL STEDET DU KJØPTE DEM. DERSOM DU LASTER NED PROGRAMVAREN OG DU IKKE GODTAR DISSE BETINGELSENE, KAN DU IKKE INSTALLERE PROGRAMVAREN, DU VIL IKKE HA RETT TIL Å BRUKE PROGRAMVAREN OG DU MÅ GÅ UT AV DENNE INSTALLASJONSPROSEDYREN NÅ VED KLIKKE PÅ AVBRYT-KNAPPEN UNDER. 
HVIS DU ALLEREDE HAR BETALT FOR PROGRAMVAREN OG/ELLER MASKINVAREN VIL TOMTOM ELLER DERES AUTORISERTE DISTRIBUTØR SOM SOLGTE DEG PROGRAMVAREN OG/ELLER MASKINVAREN BETALE TILBAKE KJØPESUMMEN, FORUTSATT AT DU FREMLEGGER KJØPS- OG BETALINGSBEVIS FOR TOMTOM OG RETURNERER DE UBRUKTE ARTIKLENE.
DERSOM DU BRYTER SEGLET PÅ CD-ROM-EN/DISKETTEN /MINNEKORTET, TRYKKER PÅ "GODTA"-KNAPPEN FOR NEDLASTING ELLER BRUKER PROGRAMVAREN OG/ELLER MASKINVAREN, GODTAR DU Å BINDE DEG TIL VILKÅRENE I DENNE LISENSAVTALEN FOR SLUTTBRUKERE, SAMT GJELDENDE GENERELLE SALGSVILKÅR OG -BETINGELSER.

DU FREMSETTER OG BEKREFTER HERVED AT DU HAR RETT OG MYNDIGHET TIL Å INNGÅ DENNE LISENSAVTALEN FOR SLUTTBRUKERE OG AT DU HAR NÅDD MYNDIG ALDER. I MOTSATT TILFELLE KAN DU IKKE BENYTTE DENNE PROGRAM- OG/ELLER MASKINVAREN.
Lisensavtalen for sluttbrukere er underlagt nederlandsk lov og distriktsdomstolen i Amsterdam som eneste kompetente domstol for tvister angående denne Lisensavtalen for sluttbrukere eller bruken av Programvare og/eller Maskinvare eller annet. FN-konvensjonen om kontrakter for internasjonalt salg av varer gjelder ikke for denne Lisensavtalen for sluttbrukere.
1) LISENSENS OMFANG: Denne Lisensavtalen for sluttbrukere ("Lisens") tildeler deg en lisens som gir deg anledning til å bruke TomToms Programvare og Maskinvare såfremt, og på betingelse av, at produktet er rettmessig ervervet (inkludert digitale data (kartet), enten det er nedlastet eller inkludert i den pakken som fulgte med denne Lisensavtalen for sluttbrukere) på én enkelt datamaskin eller enhet (Maskinvare), forutsatt at Programvaren er installert og/eller Tjenesten kun benyttes på én datamaskin eller enhet (Maskinvare) på hvilket som helst tidspunkt og forutsatt at Programvaren kun er knyttet til ett (1) navigasjonssystem. Denne Lisensen er ikke-eksklusiv og kan ikke overdras. Denne Lisensen medfører ikke rettigheter i forbindelse med fremtidige oppgraderinger eller oppdateringer av Programvaren. Bruk av oppgraderinger eller oppdateringer av Programvaren er underlagt denne Lisensavtalen for sluttbrukere og kan medføre tilleggskostnader og -vilkår. Lisensen medfører ikke rett til levering av gratis eller betalbare Tjenester eller andre tjenester i fremtiden.

2) OPPHAVSRETT: Opphavsrett og andre immaterielle og industrielle rettigheter og/eller eiendomsrettigheter til Programvaren og Maskinvaren tilhører TomTom eller deres leverandører. Du kan enten (a) lage en kopi av Programvaren kun for bruk som sikkerhetskopi eller arkiveringsformål, eller (b) overføre Programvaren til ett enkelt medium, forutsatt at du beholder originalen kun som sikkerhetskopi eller til arkiveringsformål. Du kan ikke kopiere produkthåndboken(bøkene) eller trykte materialer som følger med Programvaren, bortsett fra til egen bruk. Du blir kun eier av det fysiske datamediet, og du overtar ikke eierskap for selve Programvaren.

3) ANDRE BEGRENSNINGER: Leie, utlån, offentlig presentasjon, oppvisning eller kringkasting av Programvaren og/eller Maskinvaren er forbudt.
Verken du eller andre, selv om de opptrer på dine vegne, har lov til å modifisere Programvaren og/eller Maskinvaren fullstendig eller delvis, analysere den ved omvendt utvikling, dekompilere eller demontere Programvaren og/eller Maskinvaren, eller lage produkter som er utledet fra denne. Dersom du ønsker informasjon for å forsikre deg om at Programvaren fungerer med programvare fra en tredjepart, kan du ta kontakt med TomTom på support@tomtom.com. Det er uttrykkelig forbudt å laste ned digitale kart og programmer som finnes i Programvaren og å overføre disse til annen programvare og/eller maskinvare, inkludert andre databærere, datamaskiner eller enheter (Maskinvare). 

4) KONFIDENSIALITET: Du godtar og sier deg enig i at TomTom har nedlagt betydelig tid og midler i å utvikle Maskinvaren og Programvaren og at disse er konfidensielle og en forretningshemmelighet for TomTom og/eller tredjeparter. Du sier deg enig i å bevare Programvaren strengt konfidensielt og ikke avsløre eller gi tilgang til denne til noen andre. Hvis du likevel gir en annen person (uautorisert) tilgang til Maskinvaren og/eller Programvaren, garanterer du at denne personen godtar betingelsene og vilkårene i denne Lisensavtalen for sluttbrukere og du holder TomTom og dens autoriserte distributører skadesløse overfor eventuelle krav fremsatt av denne personen.

5) TREDJEPARTERS PROGRAMVARELISENSER: TomTom-produkter kan ha benyttet tredjeparters programvare. Til tross for paragraf 2, 3 og 4 over, kan tredjeparters programvarelisenser gjelde deler av Programvaren. De offisielle opphavsrettsnotisene og de konkrete lisensbetingelsene for disse tredjepartenes programvarekoder og –algoritmer finner du i mappen "Third Party Software Licenses" på CD-en/SD-en/ROM-en/harddisken.

6) BEGRENSET GARANTI OG BEGRENSNING AV ERSTATNINGSANSVAR:
a) Du kan kun bruke Program- og Maskinvaren etter at du har lest instruksjonene som følger med disse. Dersom du har problemer når du bruker Program- og/eller Maskinvaren, bør du se i veiledningen for å kontrollere at du bruker den på rett måte.
b) Bruken av Programvaren og Maskinvaren i navigasjonssystem innebærer at utregningsfeil kan oppstå, for eksempel på grunn av forholdene i de lokale omgivelsene og/eller ufullstendige data. TomTom kan ikke garantere at TomToms Programvare, Maskinvare og/eller Tjeneste fungerer uten feil.
c) TomTom garanterer at Maskinvaren vil være fri for produksjons- og materialfeil i en periode som er den korteste av (a) to (2) år fra datoen da du kjøpte Maskinvaren og (b) tidsrommet til du bryter noen av betingelsene i Lisensavtalen for sluttbrukere ("Garantiperioden"). I løpet av garantiperioden vil maskinvaren bli reparert eller erstattet etter TomToms forgodtbefinnende ("Begrenset garanti"), uten dele- eller arbeidskostnader for deg. Denne garantien dekker kun øyeblikkelig erstatning av databæreren og Maskinvaren. Dersom Maskinvaren repareres etter utløpsdatoen eller slutten av garantiperioden, vil garantiperioden for reparasjonen utløpe seks (6) måneder etter reparasjonsdatoen.

Denne Begrensede garantien dekker ikke normal bruk og slitasje, dersom Maskinvaren åpnes eller repareres av noen som ikke er autorisert av TomTom og dekker ikke reparasjon eller utskiftning av Maskinvare eller deler av denne som er skadet pga.: feilaktig bruk, fuktighet, væske, nærhet til eller eksponering for varme og uhell, misbruk, manglende overhold av instruksjonene som følger med Programvaren og/eller Maskinvaren, forsømmelse eller uriktig anvendelse. Den Begrensede garantien dekker ikke fysisk skade på Maskinvarens overflate.
Denne Begrensede garantien kan ikke overdras til andre personer.
d) I noen land er det ikke tillatt å begrense eller utelukke skadeserstatning. Dersom denne Begrensede garantien anses som ugyldig eller ikke-tvangskraftig, medfører slik manglende gyldighet eller ikke-tvangskraftighet ikke at hele den Begrensede garantien blir ugyldig eller ikke kan håndheves.
Den Begrensede garantien skal i så tilfelle oppfattes som ikke å inneholde de(n) spesifikke ugyldige eller ikke-håndhevbare bestemmelsen(e),
og hver parts rettigheter og plikter skal oppfattes og håndheves i tråd med dette.
e) Trass i eventuelle skader som kan ha oppstått, og trass i årsaken for disse (inkludert, men ikke begrenset til, alle skader nevnt i dette dokumentet og alle direkte eller generelle skader under kontrakt eller på annen måte), begrenses TomTom og deres leverandørers erstatningsansvar i alle bestemmelser i denne Lisensavtalen for sluttbrukere (bortsett fra retten til reparasjon eller utskiftning etter TomToms valg i forbindelse med eventuelle brudd på den Begrensede garantien) til det beløp du har betalt for Programvaren og/eller Maskinvaren. 
f) På tross av at leverandører av programvare eller andre data ("Leverandører") ikke er med i denne Lisensavtalen for sluttbrukere og ikke har noen forpliktelser i henhold til denne avtalen, er slike leverandører berettiget som tredjepart til sluttbrukerrettighetene under denne Lisensavtalen for sluttbrukere. I den bredeste forstand tillatt av gjeldende lovverk, skal leverandører ikke holdes ansvarlig for skade eller tap av noe slag, enten dette er spesielle, direkte, indirekte eller tilfeldige skader, eller skader som oppstår som følge av bruken av Programvaren, Maskinvaren og/eller Tjenesten. Leverandører gir ingen garantier for data som benyttes i Programvaren og/eller Maskinvaren, verken uttrykkelig eller stilltiende, inkludert, men ikke begrenset til, stilltiende garantier angående ukrenkelighet, salgbarhet, fullstendighet, nøyaktighet eller egnethet til spesielle formål.

7) OPPHØR: Uten at dette krenker andre rettigheter, kan TomTom heve denne Lisensavtalen for sluttbrukere dersom du ikke overholder dens vilkår og betingelser. I såfall må du ødelegge aller kopier av Programvaren og alle dens deler. 

8) ANDRE PROGRAMVARER/TJENESTER: denne Lisensavtalen for sluttbrukere gjelder oppdateringer, tillegg, tilleggskomponenter eller internettbaserte servicekomponenter til Programvaren som TomTom kan gi deg eller gi deg adgang til etter den datoen du erverver deg din opprinnelige versjon av Programvaren, unntatt dersom spesielle vilkår medfølger. TomTom forbeholder seg retten til å opphøre de internettbaserte tjenestene du tilbys eller leveres gjennom bruken av Programvaren.

9) LENKER TIL TREDJEPARTERS NETTSTEDER: TomTom er ikke ansvarlig for innhold på tredjeparters nettsteder eller deres tjenester, lenker på tredjeparters nettsteder eller deres tjenester, eller for endringer eller oppdateringer på tredjeparters nettsteder eller deres tjenester. TomTom tilbyr disse lenkene og tilgang til tredjeparters nettsteder og tjenester kun som en tjeneste, og inkluderte lenker og tilgang til disse medfører ikke TomToms billigelse av tredjepartens nettsted eller tjeneste.

10) ANSVARSFRASKRIVELSE AV GARANTI: Den Begrensede garantien som er gitt over er den eneste uttrykkelige garantien som gis til deg, og denne gis i stedet for andre uttrykkelige garantier eller lignende forpliktelser (om noen) skapt av markedsføring, dokumentasjon, emballasje eller annen kommunikasjon. Bortsett fra den Begrensede garantien, og i bredest mulig forstand tillatt i henhold til gjeldende lovverk, leverer TomTom og deres leverandører Maskinvaren, Programvaren og eventuelle supporttjenester SOM DE ER OG MED ALLE FEIL. TomTom og deres leverandører fraskriver seg dermed alt ansvar for enhver annen garanti eller betingelse, enten denne er uttrykkelig, stilltiende eller lovbestemt, inkludert, men ikke begrenset til, eventuelle stilltiende garantier, forpliktelser eller betingelser for salgbarhet, egnethet til spesielle formål, driftssikkerhet eller tilgjengelighet, nøyaktige eller omfattende svar, resultater, håndverksmessig utførelse, ikke-tilstedeværelse av virus og ingen forsømmelse. Denne ansvarsfraskrivelsen vedrører Programvaren og/eller Maskinvaren, ytelse av eller manglende ytelse av support eller andre tjenester, informasjon, programvareinnhold som hører til Programvaren og/eller Maskinvaren som leveres av TomTom og Tom Toms leverandører, samt andre problemer som kan oppstå som følge av bruken av Programvaren og/eller Maskinvaren. Det gis heller ingen garanti eller betingelse for eiendomsrett, rett til uforstyrret nytelse, uforstyrret besittelse, overensstemmelse med beskrivelse eller ikke-krenkelse med hensyn til Programvaren og/eller Maskinvaren.

11) HELE AVTALEN; INDIVIDUALITET: Denne Lisensavtalen for sluttbrukere (inkludert tillegg eller endringer av denne Lisensavtalen for sluttbrukere som leveres med pakken som medfølger Maskinvaren, Programvaren og/eller som lastes ned via Tjenesten) er den helhetlige avtalen mellom deg og TomTom i forbindelse med Maskinvaren, Programvaren og/eller Tjenesten og eventuelle supporttjenester og tilsidesetter alle tidligere eller samtidige muntlige eller skriftlige kommunikasjoner, forslag og erklæringer med hensyn til Programvaren eller andre emner som er dekket av denne Lisensavtalen for sluttbrukere. Dersom vilkårene i TomToms retningslinjer eller supportprogrammer ikke er i overensstemmelse med denne Lisensavtalen for sluttbrukere, skal denne Lisensavtalen for sluttbrukere gjelde. Dersom deler av denne Lisensavtalen for sluttbrukere anses som ugyldig, ikke rettskraftig, ikke-håndhevbare eller ulovlige, skal resten av avtalen ha full gyldighet.

Dersom du har spørsmål vedrørende denne Lisensavtalen for sluttbrukere, eller dersom du av andre årsaker ønsker å kontakte TomTom, kan du gå til TomTom på http://www.tomtom.com.


