Šis galapatērētāja licences līgums (GLL) ir juridisks līgums starp Jums (fizisku personu, atsevišķu juridisku personu vai līgumsabiedrību) (turpmāk tekstā Galapatērētājs) un TomTom BV, Amsterdama, Nīderlande (turpmāk tekstā TomTom). Šis GLL attiecināms uz (i) TomTom sniegtiem tiešsaistes datu pakalpojumiem, kas ietver saistītās vides un TomTom pakalpojumus uz interneta bāzes (turpmāk tekstā Pakalpojums), un (ii) programmatūru, programmatūru, kas iepriekš uzstādīta uz jebkuras mūsu aparatūras iekārtas, CD-ROM, disketē, atmiņas kartē, lejupielādes pakotnē vai jebkādos citos datu nesējos, un visus rādītājus un satura programmas (turpmāk tekstā Programmatūra). Uz mūsu Pakalpojuma un Programmatūras izmantošanu attiecas šie GLL, tai skaitā turpmāk atrunātie Ierobežotas garantijas noteikumi.

JA JŪS NEPIEKRĪTAT ŠĪ GLL NOTEIKUMIEM, NEKAVĒJOTIES ATGRIEZIET PROGRAMMATŪRU, KĀ ARĪ APARATŪRU UN PAVADPRIEKŠMETUS (TURPMĀK TEKSTĀ APARATŪRA) TO IEGĀDES VIETĀ AR NOSACĪJUMU, KA TIE NAV IZMANTOTI. JA JŪS LEJUPIELĀDĒJĀT PROGRAMMATŪRU UN NEPIEKRĪTAT ŠIEM NOTEIKUMIEM, JŪS NEDRĪKSTAT UZSTĀDĪT PROGRAMMATŪRU UN NEESAT TIESĪGS IZMANTOT PROGRAMMATŪRU, UN JUMS NEKAVĒJOTIES JĀPĀRTRAUC ŠO UZSTĀDĪŠANAS PROCESU, NOSPIEŽOT ZEMĀK ESOŠO TAUSTIŅU ATCELT. 
JA JŪS JAU ESAT SAMAKSĀJIS PAR PROGRAMMATŪRU UN/VAI APARATŪRU, TOMTOM VAI TĀ PILNVAROTAIS IZPLATĪTĀJS, NO KURA JŪS IEGĀDĀJĀTIES PROGRAMMATŪRU UN/VAI APARATŪRU, ATLĪDZINĀS JUMS PIRKUMA SUMMU, JA JŪS NEKAVĒJOTIES SNIEGSIET TOMTOM PIRKUMA UN MAKSĀJUMA PIERĀDĪJUMUS UN ATGRIEZĪSIET NEIZMANTOTOS PRIEKŠMETUS.
ATPLĒŠOT CD-ROM/DISKETES/ATMIŅAS KARTES ZĪMOGU, NOSPIEŽOT TAUSTIŅU ES PIEKRĪTU LEJUPIELĀDEI VAI IZMANTOJOT PROGRAMMATŪRU UN/VAI APARATŪRU, JŪS PIEKRĪTAT ŠĪ GLL NOTEIKUMIEM, KĀ ARĪ PIEMĒROJAMIEM VISPĀRĒJIEM PĀRDOŠANAS NOSACĪJUMIEM UN NOTEIKUMIEM.

JŪS APLIECINIET UN GARANTĒJAT, KA ESAT TIESĪGS UN PILNVAROTS NOSLĒGT ŠO GLL UN KA JŪS ESAT PILNGADĪGS. JA JŪS NEESAT PILNGADĪGS, JŪS NEDRĪKSTAT IZMANTOT ŠO PROGRAMMATŪRU UN/VAI APARATŪRU.

GLL reglamentē Nīderlandes likumdošana, un Amsterdamas Apgabaltiesa ir vienīgā piekritīgā tiesa ar šo GLL vai Programmatūras un/vai Aparatūras izmantošanu saistītu vai jebkādu citu strīdu izskatīšanai. Šo GLL neregulē ANO Konvencija par starptautiskajiem preču pirkuma  pārdevuma līgumiem

1) LICENCES PIEŠĶIRŠANA: šis GLL piešķir Jums tiesības (turpmāk tekstā Licence) izmantot TomTom Programmatūru un Aparatūru, ja un kā likumīgi iegādātu (tai skaitā digitālos (protokola MAP) datus, vai tie būtu lejupielādēti vai iekļauti kopā ar šo GLL iegādātajā pavadpakotnē) uz viena atsevišķa datora vai (Aparatūras) iekārtas, ja Programmatūra ir uzstādīta un/vai Pakalpojums tiek izmantots tikai uz viena datora vai (Aparatūras) iekārtas jebkādā laikā un ja Programmatūra ir apvienota tikai ar vienu (1) navigācijas sistēmu. Šī licence nav ekskluzīva un nav nododama jebkādai citai personai. Šī Licence neparedz nekādas tiesības uz nākotnes Programmatūras jauninājumiem vai atjauninājumiem. Jebkādu Programmatūras jauninājumu un atjauninājumu izmantošanu reglamentē šis GLL un tā grozījumi un uz tiem var attiekties papildu maksājumi un nosacījumi. Šī Licence neparedz nekādas tiesības uz bezmaksas vai maksas Pakalpojuma vai jebkādu citu pakalpojumu piegādi nākotnē.

2) AUTORTIESĪBAS: Autortiesības un citas intelektuālas, rūpnieciskas un/vai īpašuma tiesības uz Programmatūru un Aparatūru pieder TomTom vai tā piegādātājiem. Jūs drīkstat (a) pārrakstīt Programmatūras vienā eksemplārā tikai un vienīgi dublēšanas vai arhivēšanas nolūkā vai (b) ierakstīt Programmatūru atsevišķā vidē, ja jūs uzglabājat oriģinālu tikai dublēšanas vai arhivēšanas nolūkā. Jūs nedrīkstat kopēt produkta lietošanas instrukciju (-as) vai Programmatūras rakstveida pavadmateriālus citai kā vien personiskai izmantošanai. Jūs kļūstat tikai un vienīgi par materiālu datu nesēja īpašnieku un neiegūstat īpašumtiesības uz Programmatūru. 

3) CITI IEROBEŽOJUMI: Programmatūras un/vai Aparatūras iznomāšana, aizdošana, publiska atspoguļošana, atveidošana vai apraide ir aizliegta. Jums vai jebkādai citai personai Jūsu uzdevumā vai ne jūsu uzdevumā nav atļauts pilnībā vai daļēji pārveidot Programmatūru un/vai Aparatūru, analizēt to ar atgriezeniskas projektēšanas līdzekļiem, izjaukt vai demontēt, vai veidot no tās atvasinātus produktus. Ja Jūs vēlaties saņemt informāciju, kas ir nepieciešama Programmatūras savietojamības nodrošināšanai, lūdzam sazināties ar TomTom uz šādu adresi support@tomtom.com. Jums ir skaidri aizliegts lejupielādēt Programmatūrā esošus digitālus protokolus MAP un programmas vai pārvietot tos jebkādā citā programmatūrā un/vai aparatūrā, tai skaitā citā datu nesējā, datorā vai (aparatūras) iekārtā. 

4) KONFIDENCIALITĀTE: Jūs apliecināt un piekrītat, ka TomTom izstrādāja Programmatūru un Aparatūru noteiktā laikā un noteiktu izdevumu pamata, un tās ir konfidenciālas un ir TomTom un/vai trešo pušu komercnoslēpums. Jūs uzņematies saglabāt Programmatūru un Aparatūru striktā konfidencialitātē un neizpaust vai nenodrošināt piekļuvi tām nevienai citai personai. Tomēr, ja Jūs piešķirat citai personai (nesankcionētu) piekļuvi Programmatūrai un/vai Aparatūrai, Jūs garantējat, ka šī persona pilda šī GLL nosacījumus un noteikumus un Jūs nodrošināsiet TomTom un tā pilnvarotos izplatītājus pret jebkādām šādas personas prasībām. 

5) TREŠĀS PUSES PROGRAMMATŪRAS LICENCES: TomTom produkti var izmantot trešās puses programmatūru. Neskatoties uz iepriekšminēto 2., 3. un 4. punktu, trešās puses programmatūras licences var tikt piemērotas Programmatūras elementiem. Oficiāli šo trešo pušu programmatūras kodu un algoritmu autortiesību paziņojumi un īpaši licences noteikumi noteikti mapē Trešās puses programmatūras licences CD/SD/ROM/cietajā diskā.

6) IEROBEŽOTA GARANTIJA UN ATBILDĪBAS IEROBEŽOŠANA:
a) Jūs esat tiesīgs tikai izmantot Programmatūru un Aparatūru pēc norādījumu izlasīšanas, kas tika piegādāti kopā ar to, pirms Jūs uzsākat tās lietošanu. Ja Jums rodas jebkādi sarežģījumi Programmatūras un/vai Aparatūras izmantošanas gaitā, pārskatiet norādījumus, lai pārbaudītu, vai Jūs to izmantojat pareizi.
b) Programmatūras un Aparatūras izmantošana navigācijas sistēmā nozīmē, ka var rasties aprēķinu kļūdas, piemēram, kuras izraisa lokālās vides apstākļi un/vai nepilnīgi dati. TomTom nevar garantēt, ka TomTom Programmatūra, Aparatūra un/vai pakalpojums darbojas nekļūdīgi. 
c) TomTom garantē Jums, ka Aparatūrai nav apdares vai materiālu defektu laika periodā, kas ir īsāks par (a) diviem (2) gadiem pēc tam, kad Jūs pirmoreiz iegādājāties Aparatūru un (b) periodu, kas beidzas līdz ar jebkādu šā GLL noteikuma pārkāpumu no Jūsu puses (turpmāk tekstā Garantijas periods). Garantijas periodā Aparatūra tiks remontēta vai nomainīta pēc TomTom izvēles (turpmāk tekstā Ierobežota garantija), no Jūsu puses nemaksājot ne par detaļām, ne par darbu. Šī garantija paredz tikai tūlītēju datu nesēja un Aparatūras nomaiņu. Ja Aparatūra tiek labota pēc Garantijas perioda beigām, šāda remonta Garantijas periods būs spēkā sešus (6) mēnešus pēc remonta veikšanas datuma.

Šī Ierobežotā garantija neattiecas uz parastu nodilumu, ja Aparatūru atver vai remontē kāds, kas nav TomTom pilnvarota persona, un tā neparedz jebkādas Aparatūras vai tās daļas remontu vai nomaiņu, kas tiek bojāta nepareizas izmantošanas,  mitruma, šķidrumu, atrašanās siltuma avota tuvumā vai pakļaušanas siltumam, negadījuma, ļaunprātīgas izmantošanas, kopā ar Programmatūru un/vai Aparatūru piegādāto norādījumu neievērošanas, nolaidības vai nepareiza lietojuma rezultātā. Ierobežota garantija neattiecas uz Aparatūras virsmas fizikāliem bojājumiem. Jūs neesat tiesīgs nodot šo Ierobežoto garantiju nevienai citai personai.
d) Dažas valstis var neatļaut bojājumu izslēgšanu vai ierobežošanu. Ja šī Ierobežotā garantija tiek atzīta par spēkā neesošu vai neizpildāmu, šāda spēkā neesamība vai neizpildāmība  nepadarīs visu Ierobežoto garantiju par spēkā neesošu vai neizpildāmu, bet drīzāk Ierobežotā garantija tiks skaidrota, it kā tā neiekļautu šādu konkrētu spēkā neesošu vai neizpildāmu noteikumu vai noteikumus, un katras puses tiesības un pienākumi tiks skaidroti un ieviesti atbilstoši.
e) Neskatoties uz jebkādiem zaudējumiem, kas Jums var rasties jebkāda iemesla dēļ (tai skaitā, bet ne tikai visi šeit norādītie zaudējumi un visi tiešie vai vispārējie līgumā noteiktie zaudējumi vai jebkādi citi), TomTom un jebkādu tā piegādātāju absolūta atbildība saskaņā ar jebkuru šī GLL noteikumu un Jūsu sevišķu kompensāciju atbilstoši šim līgumam (izņemot jebkādu remonta vai nomaiņas kompensāciju pēc TomTom izvēles attiecībā uz jebkādu Ierobežotās garantijas pārkāpumu) tiks ierobežota līdz Jūsu faktiski veiktā maksājuma apmēram par Programmatūru un/vai Aparatūru. 
f) Lai gan programmatūras vai citu datu piegādātāji (turpmāk tekstā Piegādātāji) nav šī GLL līgumslēdzēja puses un viņiem nav nekādu šajā līgumā noteiktu pienākumu, jebkāds šāds piegādātājs ir Galapatērētāja tiesību saņēmēja trešā puse saskaņā ar šo GLL. Piemērojamā likumā noteiktajā apmērā Piegādātāji nekādā veidā nebūs atbildīgi par jebkādiem īpašiem, tiešiem, netiešiem, nejaušiem vai izrietošiem bojājumiem vai zaudējumiem, kas radušies  Programmatūras, Aparatūras un/vai Pakalpojuma izmantošanas rezultātā. Piegādātāji tieši vai netieši nenodrošina, tai skaitā, bet ne tikai, netiešus nepārkāpšanas, pieprasījuma, pabeigtības, precizitātes un piemērotības konkrētam nolūkam galvojumus attiecībā uz Programmatūrā un/vai Aparatūrā izmantotiem Piegādātāja datiem.

7) PĀRTRAUKŠANA: Nekādā veidā nekaitējot pārējām tiesībām, TomTom ir tiesīgs pārtraukt šo GLL, ja Jūs nepildiet šī GLL noteikumus un nosacījumus. Šādā gadījumā Jums jāiznīcina visas Programmatūras kopijas un visas tās sastāvdaļas. 

8) PAPILDU PROGRAMMATŪRA/PAKALPOJUMI: Šis GLL attiecas uz Programmatūras atjauninājumiem, papildinājumiem, pielikuma sastāvdaļām vai pakalpojumu sastāvdaļām uz Interneta bāzes, kurus TomTom ir tiesīgs Jums nodrošināt vai padarīt pieejamus pēc tam, kad Jūs iegādājaties Programmatūras sākotnējo kopiju, ja vien tiem netiek noteikti atsevišķi noteikumi. TomTom saglabā tiesības pārtraukt pakalpojumu uz Interneta bāzes, kas Jums tiek sniegts vai padarīts pieejams, izmantojot Programmatūru.

9) SAITES AR TREŠĀS PUSES TĪMEKĻA VIETNĒM: TomTom nav atbildīgs par jebkādas trešās puses tīmekļa vietņu vai pakalpojumu saturu, jebkādām trešās puses tīmekļa vietnēs vai pakalpojumos esošām saitēm, vai jebkādiem trešās puses tīmekļa vietņu vai pakalpojumu izmaiņām vai atjauninājumiem. TomTom nodrošina Jums šīs saites un piekļuvi trešās puses tīmekļa vietnēm un pakalpojumiem tikai ērtības labad, un jebkādas saites vai piekļuves iekļaušana neparedz trešās puses tīmekļa vietnes vai pakalpojuma apstiprinājumu no TomTom puses.

10) LIETOŠANAS GARANTIJAS ATRUNA: Augstāk noteiktā Ierobežotā garantija ir tikai un vienīgi Jums atrunāta noteikta garantija, kas tiek nodrošināta jebkādas citas noteiktas garantijas vai tamlīdzīgu pienākumu vietā (ja tādi ir), kas izveidoti jebkādā reklāmā, dokumentācijā, pakotnē vai citos sakaru līdzekļos. Izņemot Ierobežoto garantiju un piemērojamā likumā atļauto maksimālo apmēru, TomTom un tā piegādātāji nodrošina Aparatūru, programmatūru un atbalsta pakalpojumus (ja tādi ir) FAKTISKĀ STĀVOKLĪ UN AR VISĀM NEPILNĪBĀM, un ar šo atsakās no visām citām tiešām, netiešām vai likumā noteiktām garantijām un noteikumiem, tai skaitā, bet ne tikai jebkādiem (ja tādi ir) netiešiem pieprasījuma, piemērotības konkrētam nolūkam, reakcijas, rezultātu, prasmīgu sasniegumu ticamības vai pieejamības, precizitātes vai pilnības, vīrusu neesamības vai nolaidības neesamības galvojumiem, pienākumiem vai noteikumiem attiecībā uz Programmatūru un/vai Aparatūru, un atbalsta vai citu pakalpojumu, informācijas, programmatūras un cita saistīta satura sniegšanas vai nesniegšanas noteikumiem caur Programmatūru un/vai Aparatūru vai citādā veidā, kas izriet no Programmatūras un/vai Aparatūras izmantošanas. Turklāt netiek noteikta īpašumtiesību, netraucētas izmantošanas, netraucētas pārvaldes, atbilstības aprakstam vai nepārkāpšanas garantija vai noteikums attiecībā uz Programmatūru un/vai Aparatūru.

11) VISS LĪGUMS, ATŠĶIRTĪBA: Šis GLL (ieskaitot jebkādu šā GLL pielikumu vai grozījumu, kas ir iekļauts Aparatūras, Programmatūras pavadpakotnē un/vai tiek lejupielādēts caur Pakalpojumu) ir pilnīga vienošanās starp Jums un TomTom par Aparatūru, Programmatūru un/vai Pakalpojumu un atbalsta pakalpojumiem (ja tādi ir) un aizstāj visu iepriekšēju vai vienlaicīgu mutisku vai rakstisku saziņu, priekšlikumus un pārstāvību attiecībā uz Programmatūru vai jebkādu citu šajā GLL noteiktu līguma priekšmetu. Ciktāl jebkādi TomTom atbalsta pakalpojumu politikas vai programmas noteikumi ir pretrunā ar šo GLL, šā GLL noteikumi būs noteicošie. Ja jebkāds šā GLL noteikums tiek uzskatīts par spēkā neesošu, neizpildāmu vai pretlikumīgu, pārējie noteikumi paliks likumīgā spēkā.

Ja Jums ir jebkādi citi jautājumi par šo GLL vai Jūs vēlaties sazināties ar TomTom jebkāda cita iemesla dēļ, lūdzam apmeklēt TomTom tīmekļa vietni http://www.tomtom.com. 


