Tämä lisenssisopimus ("Lisenssisopimus") on juridinen sopimus sinun (joko yksittäisen luonnollisen henkilön tai yksittäisen oikeushenkilön)("Käyttäjä") ja TomTom BV:n, Amsterdam, Alankomaat ("TomTom") välillä. Tätä Lisenssisopimusta sovelletaan (i) TomTomin toimittamiin online-tietopalveluihin, joihin sisältyvät niihin liittyvät mediat ja TomTomin Internet-pohjaiset palvelut ("Palvelu") ja (ii) ohjelmistoon, esiasennettuun ohjelmistoon millä tahansa TomTomin laitteista sekä CD-ROM-levyihin, levykkeisiin, muistikortteihin, latauspaketteihin tai muihin tietovälineisiin ja kaikkiin sisältöihin ja sisältöohjelmiin ("Ohjelmisto"). Palvelun ja Ohjelmiston käyttö tapahtuu tämän Lisenssisopimuksen puitteissa, mukaan lukien alla mainitut Rajoitetun Takuun ehdot.
JOS ET HYVÄKSY TÄMÄN LISENSSISOPIMUKSEN EHTOJA, PALAUTA VÄLITTÖMÄSTI OHJELMISTO, LAITTEISTO SEKÄ NIIDEN MUKANA TULLEET TAVARAT ("LAITTEISTO") - MIKÄLI NE OVAT VIELÄ KÄYTTÄMÄTTÖMIÄ - SIIHEN PAIKKAAN JOSTA OLET NE HANKKINUT. JOS OLET LATAAMASSA OHJELMISTOA VERKOSTA ETKÄ HYVÄKSY NÄITÄ EHTOJA, ET SAA ASENTAA OHJELMISTOA EIKÄ SINULLA OLE OIKEUTTA KÄYTTÄÄ SITÄ, VAAN SINUN ON POISTUTTAVA TÄSTÄ ASENNUSPROSESSISTA NYT HETI NAPSAUTTAMALLA PERUUTA-PAINIKETTA ALLA. 
JOS OLET JO MAKSANUT OHJELMISTON JA/TAI LAITTEISTON, TOMTOM TAI SEN VALTUUTETTU JÄLLEENMYYJÄ JOLTA OLET HANKKINUT OHJELMISTON JA/TAI LAITTEISTON PALAUTTAA SINULLE OSTOHINNAN, MIKÄLI ENSIN ESITÄT TOMTOMILLE OSTOKUITIN TAI MUUN TODISTEEN SUORITETUSTA MAKSUSTA SEKÄ PALAUTAT TUOTTEET KÄYTTÄMÄTTÖMINÄ. 
JOS RIKOT CD-ROM-LEVYN/LEVYKKEEN/MUISTIKORTIN SINETIN, PAINAT "HYVÄKSYN" -PAINIKETTA ALOITTAAKSESI LATAUKSEN TAI KÄYTÄT OHJELMISTOA JA/TAI LAITTEISTOA, SITOUDUT SAMALLA NOUDATTAMAAN TÄMÄN LISENSSISOPIMUKSEN EHTOJA SEKÄ TÄHÄN SOVELTUVIA YLEISIÄ MYYNTIEHTOJA.

LOPPUKÄYTTÄJÄ VAKUUTTAA, ETTÄ HÄN ON TÄYSIVALTAINEN JA TÄYSI-IKÄINEN, JA ETTÄ HÄNELLÄ SITEN ON OIKEUS SOLMIA ALLAOLEVA LISENSSISOPIMUS. MUUTOIN LOPPUKÄYTTÄJÄLLÄ EI OLE OIKEUTTA KÄYTTÄÄ OHJELMISTOA JA/TAI  LAITTEISTOA.
Tähän Lisenssisopimukseen sovelletaan Alankomaiden lakia ja Amsterdamin aluetuomioistuin on ainoa toimivaltainen tuomioistuin sellaisissa riidoissa, jotka johtuvat tästä Lisenssisopimuksesta tai (lisensoidun) Ohjelmiston ja/tai Laitteiston käytöstä. Tähän Lisenssisopimukseen ei sovelleta YK:n kansainvälistä tavarakauppaa koskevaa yleissopimusta.
1) LISENSSIN MYÖNTÄMINEN: Tämä Lisenssisopimus antaa sinulle oikeuden ("Lisenssi") käyttää TomTomin Ohjelmistoa ja Laitteistoa (mukaan lukien digitaalinen kartta-aineisto, joka on joko ladattu verkosta tai tullut tämän Lisenssisopimuksen puitteissa hankitun paketin mukana) missä tahansa yksittäisessä tietokoneessa tai laitteessa (Laitteisto), edellyttäen, että Ohjelmisto on asennettuna ja/tai Palvelua käytetään vain yhdessä tietokoneessa kerrallaan ja edellyttäen, että Ohjelmisto on yhdistettynä vain yhteen (1) navigointijärjestelmään.
Tätä Lisenssiä ei ole myönnetty yksinoikeudella eikä se ole siirrettävissä. Tämä Lisenssi ei tuo mukanaan mitään oikeuksia Ohjelmiston tuleviin laajennuksiin tai päivityksiin. Ohjelmiston mahdollisten laajennusten tai päivitysten käyttö tapahtuu tämän Lisenssisopimuksen ja sen muutosten puitteissa mahdollista lisämaksua vastaan ja mahdollisten lisäehtojen alaisena. Tämä Lisenssi ei tuo mukanaan mitään oikeuksia Palvelun tai muiden palvelujen ilmaiseen tai maksulliseen toimitukseen tulevaisuudessa.

2) TEKIJÄNOIKEUDET: Ohjelmiston ja Laitteiston tekijänoikeus sekä muut immateriaali-, teollis- ja/tai omistusoikeudet ovat TomTomin tai sen toimittajien omaisuutta. Sinulla on oikeus (a) tehdä Ohjelmistosta yksi kopio yksinomaan varmuuskopiointi- tai arkistointitarkoituksessa tai (b) siirtää Ohjelmisto yhdelle tallennusvälineelle edellyttäen, että säilytät alkuperäisen yksinomaan varmuuskopiointi- tai arkistointitarkoituksessa. Sinulla ei ole oikeutta kopioida Ohjelmiston mukana tulevia käyttöoppaita tai muita kirjallisia materiaaleja, paitsi omaan käyttöösi. Saat omistukseesi vain sen fyysisen tallennusvälineen, jolle Ohjelmisto on tallennettu, mutta et saa Ohjelmiston omistusoikeutta.

3) MUUT RAJOITUKSET: Ohjelmiston ja/tai Laitteiston vuokraus, lainaus, julkinen esittäminen ja julkisena yleislähetyksenä esittäminen kielletään.
Sinulla - tai kenelläkään muulla, riippumatta siitä toimiiko hän sinun toimeksiannostasi - ei ole lupaa muokata Ohjelmistoa ja/tai Laitteistoa kokonaan tai osittain, analysoida sitä ohjelmistokoodia purkamalla, dekompiloida tai purkaa Ohjelmistoa ja/tai Laitteistoa tai tehdä siitä johdannaistuotteita. Jos tarvitset sellaisia tietoja, jotka ovat tarpeen Ohjelmiston yhteensopivuuden varmistamiseksi, ota yhteyttä TomTomin tuotetukeen osoitteessa support@tomtom.com. Erityisesti kielletään Ohjelmiston sisältämien digitaalisten karttojen ja ohjelmien lataaminen tai niiden siirto toiseen ohjelmistoon ja/tai laitteistoon, mukaan lukien toinen tallennusväline, tietokone tai laite (laitteisto). 

4) LUOTTAMUKSELLISUUS: Käyttäjä sitoutuu ja myöntyy siihen, että TomTom on panostanut Ohjelmiston ja Laitteiston kehittämiseen huomattavasti aikaa ja kustannuksia ja että Laitteisto ja Ohjelmisto ovat TomTomin ja/tai kolmansien osapuolien luottamuksellisia liikesalaisuuksia.  Käyttäjä sitoutuu suojaamaan Ohjelmiston ja Laitteiston luottamuksellisuutta ja olemaan luovuttamatta sitä kenenkään muun käyttöön. Mikäli Käyttäjä kuitenkin antaa Ohjelmiston ja/tai Laitteiston (luvatta) kolmannen osapuolen käyttöön, hän sitoutuu takaamaan, että kyseinen henkilö hyväksyy tämän Lisenssisopimuksen ehdot ja määräykset sekä vapauttamaan TomTomin ja sen valtuutetut jälleenmyyjät kaikesta vastuusta kyseisen henkilön suhteen.

5) KOLMANNEN OSAPUOLEN OHJELMISTOLISENSSIT: TomTom-tuotteissa saatetaan käyttää kolmannen osapuolen ohjelmistoja. Huolimatta kohdista 2, 3 ja 4 yllä, kolmannen osapuolen ohjelmistolisenssit saattavat päteä Ohjelmiston tiettyihin osiin. Näiden kolmannen osapuolen ohjelmistokoodien ja algoritmien viralliset tekijänoikeustiedot ja nimenomaiset lisenssiehdot löytyvät CD:n/SD:n/ROM:in/kiintolevyn kansiosta nimeltä 'Third Party Software Licenses'.

6) RAJOITETTU TAKUU JA VASTUUNRAJOITUS:
a) Älä aloita Ohjelmiston tai Laitteiston käyttöä ennen kuin olet lukenut niiden mukana tulevat ohjeet. Jos sinulla on vaikeuksia Ohjelmiston ja/tai Laitteiston käytössä, tarkista ohjeista, että olet menetellyt oikein.
b) Ohjelmiston ja Laitteiston käyttö navigointijärjestelmässä merkitsee sitä, että laskentavirheitä saattaa esiintyä esimerkiksi paikallisten ympäristöolosuhteiden ja/tai puutteellisten tietojen takia. TomTom ei pysty takaamaan, että TomTomin Ohjelmisto, Laitteisto ja/tai Palvelu toimivat virheettömästi.
c) TomTom takaa Käyttäjälle, että Laitteistossa ei esiinny valmistusvirheistä tai materiaaleista johtuvia vikoja ajanjaksona joka on lyhyempi seuraavista: (a) kaksi (2) vuotta Laitteiston alkuperäisestä ostopäivästä lukien tai (b) sen jakson loppuun asti kunnes Käyttäjä rikkoo jotakin tämän Lisenssisopimuksen ehdoista ("Takuuaika"). Takuuaikana Laitteisto joko korjataan tai tilalle toimitetaan uusi TomTomin valinnan mukaisesti ("Rajoitettu Takuu"), ilman että Käyttäjältä veloitetaan varaosista tai työkustannuksista. Tämä takuu kattaa vain tallennusvälineen ja Laitteiston korvaamisen uudella viivytyksettä. Jos Laitteistoa korjataan Takuuajan lopulla tai sen päättymisen jälkeen, Takuuaika päättyy kuuden (6) kuukauden kuluessa korjauksesta.

Tämä Rajoitettu Takuu ei kata normaalia kulumista, tai sitä että Laitteisto avataan tai sitä korjataan ilman TomTomin antamaa valtuutusta, eikä Laitteistojen tai niiden osien korjausta tai uusimista, mikäli vahinko on johtunut jostakin seuraavista syistä: virheellinen käyttö, kosteus, nesteet, kuumuus, onnettomuudet, tahallinen vahingoittaminen, Ohjelmiston ja/tai Laitteiston mukana toimitettujen ohjeiden noudattamatta jättäminen, huolimattomuus tai käyttö väärään tarkoitukseen. Tämä Rajoitettu Takuu ei kata Laitteiston pintaan kohdistuneita fyysisiä vaurioita.
Käyttäjä ei voi siirtää tämän Rajoitetun Takuun suomia oikeuksia toiselle henkilölle.
d) Joissakin maissa ei hyväksytä vahingonkorvausten pois sulkemista tai rajoittamista. Jos tämä Rajoitettu Takuu todetaan pätemättömäksi, kyseinen pätemättömyys ei tee Rajoitetusta Takuusta kokonaisuudessaan pätemätöntä, vaan Rajoitettua Takuuta tulkitaan siten kuin se ei sisältäisi kyseistä pätemätöntä kohtaa tai kohtia, ja sopimuspuolten oikeudet ja velvollisuudet tulkitaan ja toimeenpannaan vastaavasti.
e) Riippumatta siitä mihin vahingonkorvauksiin Käyttäjä on oikeutettu mistä tahansa syystä (mukaan lukien rajoituksetta kaikki tässä mainitut vahingot ja kaikki suorat tai yleiset sopimusvahingot tai muut vahingot), TomTomin ja sen toimittajien kokonaisvastuu Käyttäjälle tämän Lisenssisopimuksen ehtojen puitteissa ja ainoa tässä myönnetty korvaus (lukuun ottamatta korjausta tai uusimista TomTomin valinnan mukaan Rajoitetun Takuun puitteissa) ei ylitä Ohjelmiston ja/tai Laitteiston ostohintaa. 
f) Vaikka ohjelmiston tai muun datan toimittajat ("Toimittajat") eivät ole tämän Lisenssisopimuksen sopijapuolia, eikä heillä ole tämän sopimuksen puitteissa velvoitteita, kyseiset toimittajat ovat kolmansia edunsaajia Käyttäjän oikeuksiin nähden tämän Lisenssisopimuksen puitteissa. Toimittajat eivät ole, siinä määrin kuin sovellettava lainsäädäntö sen sallii, missään vastuussa mistään erityisistä, välittömistä, välillisistä, satunnaisista tai seurannaisluontoisista vahingoista tai menetyksistä, jotka johtuvat Ohjelmiston, Laitteiston ja/tai Palvelun käytöstä. Toimittajat eivät anna Ohjelmistossa ja/tai Laitteistossa käytetylle Toimittajan datalle mitään nimenomaisesti tai epäsuorasti ilmaistuja takuita, mukaan lukien kaikki epäsuorasti ilmaistut takuut siitä ettei kolmansien osapuolien oikeuksia ole loukattu, takuut kaupallisesta arvosta, täydellisyydestä, tarkkuudesta tai sopivuudesta tiettyyn käyttötarkoitukseen.

7) SOPIMUKSEN IRTISANOMINEN: Menettämättä mitään sille kuuluvia oikeuksia, TomTom voi irtisanoa tämän Lisenssisopimuksen, mikäli Käyttäjä ei noudata sen ehtoja. Tällöin Käyttäjän on tuhottava kaikki Ohjelmiston kopiot ja kaikki sen osat. 

8) LISÄOHJELMISTOT/PALVELUT: Tämä Lisenssisopimus pätee päivityksiin, lisäyksiin, lisäkomponentteihin tai Internet-pohjaisiin palvelukomponentteihin ja kaikkiin Ohjelmistoihin, jotka TomTom mahdollisesti toimittaa Käyttäjälle tai asettaa Käyttäjän saataville sen jälkeen, kun Käyttäjä on saanut alkuperäisen kappaleen Ohjelmistoa, paitsi jos niiden mukana tulee erillisiä ehtoja. TomTom pidättää oikeuden lopettaa niiden Internet-pohjaisten palvelujen tarjoamisen, jotka ovat Ohjelmiston käytön kautta Käyttäjän saatavilla.

9) LINKIT KOLMANSIEN OSAPUOLTEN NETTISIVUILLE: TomTom ei ole vastuussa kolmansien osapuolten nettisivujen tai palvelujen sisällöstä, niiden sisältämistä linkeistä tai mistään muutoksista tai päivityksistä niihin. TomTom tarjoaa nämä linkit ja pääsyt kolmansien osapuolten nettisivuille ja palveluihin vain käyttäjien hyödyksi, eikä se tarkoita, että TomTom millään lailla suosittelisi näitä nettisivuja tai palveluja. 

10) MUIDEN TAKUIDEN POISSULKEMINEN: Yllä mainittu Rajoitettu Takuu on ainoa nimenomainen takuu, joka Käyttäjälle myönnetään, ja se annetaan kaikkien niiden nimenomaisten takuiden tai muiden velvoitteiden (jos sellaisia on) asemasta, jotka ovat syntyneet mainostuksen, dokumentaation, pakkausten tai muun kommunikaation tuloksena. Lukuun ottamatta Rajoitettua Takuuta ja siinä määrin kuin sovellettava lainsäädäntö sen sallii, TomTom ja sen toimittajat toimittavat Laitteiston, Ohjelmiston ja tukipalvelut (jos sellaisia on) SELLAISINA KUIN NE OVAT JA KAIKKINE VIKOINEEN, ja kiistävät täten kaikki takuut ja ehdot, olivatpa ne nimenomaisesti tai epäsuorasti ilmaistuja tai lakisääteisiä, mukaan lukien kaikki (jos on) epäsuorasti ilmaistut takuut, velvoitteet tai ehdot kaupallisesta arvosta, sopivuudesta tiettyyn tarkoitukseen, luotettavuudesta tai saatavuudesta, tarkkuudesta tai vastauksien täydellisyydestä, tuloksista, viruksettomuudesta ja huolimattomuuden puutteesta, kaikki nämä koskien Ohjelmistoa ja/tai Laitteistoa, sekä takuut tuen tai muiden palvelujen, tietojen, ohjelmistojen ja niihin liittyvän sisällön toimittamisesta Ohjelmiston ja/tai Laitteiston kautta tai muutoin Ohjelmiston ja/tai Laitteiston käyttöön liittyen. Myöskään takuuta ei myönnetä koskien Ohjelmiston ja/tai Laitteiston omistusoikeutta, valtuuksia niiden käyttämiseen tai kolmansien oikeuksien loukkaamattomuutta.

11) KOKO SOPIMUS; JONKIN SOPIMUSEHDON PÄTEMÄTTÖMYYS: Tämä Lisenssisopimus (mukaan lukien kaikki sen lisäykset tai muutokset, jotka on sisällytetty Laitteiston tai Ohjelmiston mukana tulevaan pakkaukseen ja/tai ladattu Palvelun kautta) muodostaa koko sopimuksen Käyttäjän ja TomTomin välillä koskien Laitteistoa, Ohjelmistoa ja/tai Palvelua ja (mahdollisia) tukipalveluja, ja se ylittää kaikki aikaisemmat tai samanaikaiset suulliset tai kirjalliset sopimukset, ehdotukset ja välipuheet liittyen Ohjelmistoon tai mihin tahansa tässä Lisenssisopimuksessa käsiteltyyn aiheeseen. Mikäli jotkut TomTomin käytännöt tai tukipalveluohjelmat ovat ristiriidassa tämän Lisenssisopimuksen ehtojen kanssa, noudatetaan tämän Lisenssisopimuksen ehtoja. Jos jokin tämän Lisenssisopimuksen ehto katsotaan pätemättömäksi tai laittomaksi, muut ehdot pysyvät siitä huolimatta täydessä voimassa.

Jos sinulla on tähän Lisenssisopimukseen liittyviä kysymyksiä tai jos haluat mistä tahansa syystä ottaa yhteyden TomTomiin, käy nettisivuillamme osoitteessa http://www.tomtom.com.


