Ez a Végső felhasználói licensz szerződés („Szerződés”) egy törvényes megállapodás Ön (mint természetes személy, egy egyedülálló jogi személy vagy szövetkezés) (a „Felhasználó”) és a TomTom BV, Amszterdam, Hollandia („TomTom”) között. Ez a Szerződés (i) a TomTom által biztosított online adatszolgáltatásra vonatkozik, amely járulékos média és TomTom Internet alapú szolgáltatásokat („Szolgáltatás”) feltételeznek, valamint (ii) szoftverre, a hardver eszközökre, valamint CD-ROM-ra, hajlékony lemezre, memóriakártyára, letöltés csomagra vagy más adathordókra előre telepített szoftverekre és azok tartalmára és programjaira („Szoftver”). A Szolgáltatásunk és Szoftverünk használatát jelen Szerződés irányítja, beleértve a következőkben meghatározott Korlátozott szavatosságot.
HA NEM ÉRT EGYET A JELEN SZERZŐDÉSBEN MEGHATÁROZOTT FELTÉTELEKKEL, AZONNAL KÜLDJE VISSZA A SZOFTVERT, VALAMINT A HARDVERT ÉS A TARTOZÉKOKAT („HARDVER”) – FELTÉVE, HOGY NEM VOLTAK HASZNÁLVA – A HELYRE, AHONNAN AZOKAT BESZEREZTE. HA LETÖLTI EZT A SZOFTVERT, ÉS NEM FOGADJA EL A JELEN FELTÉTELEKET, NEM TELEPÍTHETI A SZOFVERT, NINCS JOGA A SZOFTVER HASZNÁLATÁRA, ÉS AZONNAL MEG KELL SZAKÍTANIA A TELEPÍTÉSI ELJÁRÁST A LENTI MÉGSEM IKONRA KATTINTVA.
HA MÁR KIFIZETTE A SZOFTVERT ÉS/VAGY A HARDVERT, A TOMTOM VAGY ENGEDÉLYEZETT FORGALMAZÓJA, AMELYTŐL A SZOFTVERT ÉS/VAGY A HARDVERT BESZEREZTE VISSZAADJA A BESZERZÉSI ÁRAT, HA FELMUTATJA A TOMTOMNAK A VÁSÁRLÁS ÉS KIFIZETÉS IGAZOLÁSÁT, ÉS VISSZAADJA A NEM HASZNÁLT ELEMEKET.
A CD-ROM/HAJÉKONY LEMEZ, LEMEZ/MEMÓRIAKÁRTYA FELBONTÁSA, AZ „ELFOGADOM” IKON MEGNYOMÁSA LETÖLTÉS CÉLJÁBÓL, ILLETVE A SZOFTVER ÉS/VAGY HARDVER HASZNÁLATA AZT JELENTI, HOGY ELFOGADJA A SZERZŐDÉSI FELTÉTELEKET, VALAMINT A VONATKOZÓ ÁLTALÁNOS ELADÁSI FELTÉTELEKET, ÉS KÖTELEZŐ ÉRVÉNYŰNEK TEKINTI AZOKAT SAJÁT MAGÁRA NÉZVE.

ÖN KIJELENTI ÉS BIZTOSÍTJA, HOGY JOGÁBAN ÉS HATALMÁBAN ÁLL ELFOGADNI JELEN SZERZŐDÉST, ÉS ELÉRTE A FELNŐTTKORT. HA NEM ÍGY VAN, NEM HASZNÉLHATJA A SZOFTVERT ÉS/VAGY HARDVERT.
A Szerződésre vonatkoznak Hollandia jogszabályai, és az Amszterdami Elsőfokú Bíróság az egyetlen kompetens hatóság a jelen Szerződéssel vagy a Szoftver és/vagy Hardver használatával kapcsolatos jogvitákban. Az Egyesült Nemzetek Egyezménye a Javak Nemzetközi Árusítására megkötött Szerződésekről nem érvényes jelen Szerződés alkalmazására.
1) A LICENSZ ENGEDMÉNYEZÉSE: a jelen Szerződés egy licenszet („Licensz”) engedményez, amely lehetővé teszi, hogy a TomTom Szoftvert és Hardvert használja, ha és mivel jogosan szerezte meg (beleértve a digitális (térkép)adatokat, függetlenül attól, hogy letöltötte, vagy a jelen Szerződésnek megfelelően beszerzett csomag tartalmazta) bármely és egyetlen számítógépen vagy (Hardver) eszközön, feltéve, hogy a Szoftver telepítése és/vagy a Szolgáltatás használata bármikor csak egyetlen számítógépen vagy (Hardver) eszközön történik, és feltéve, hogy a Szoftverhez csak egy
(1) navigációs rendszer jár. Ez a Licensz nem kizárólagos és nem átruházható. Ez a Licensz nem feltételezi a Szoftver későbbi bővítéseihez vagy frissítéseihez való jogot. A Szoftver bővítéseinek vagy frissítéseinek a használatát jelen Szerződés szabályozza, a módosításai további fizetéseket és feltételeket jelenthetnek. A jelen Szerződés nem feltételezi a Szolgáltatások vagy bármely egyéb szolgáltatás ingyenes vagy fizetett biztosításához való jogot.
2) COPYRIGHT: A Szoftverrel és a hardverrel kapcsolatos copyright és más szellemi, ipari és/vagy tulajdonosi jogok a TomTom-ot és forgalmazóit illetik meg. Önnek joga van (a) a Szoftver egy másolatának elkészítéséhez kizárólag biztonsági mentés vagy archiválás céljából, vagy (b) a Szoftver áttételéhez egyetlen médiumra, feltéve, hogy az eredetit kizárólag biztonsági mentési vagy archiválási célokkal őrzi meg. Nem másolhatja a termék kézikönyvét/kézikönyveit vagy a Szoftverrel járó írott anyagokat, csak saját használatra. Az adathordozó tulajdonosává válik, de nem szerez a Szoftver feletti tulajdonjogot.

3) EGYÉB MEGSZORÍTÁSOK: A Szoftver és/vagy Hardver bérlése, kölcsönzése, nyilvános bemutatása, teljesítése vagy terjesztése tilos.
Önnek – és senki másnak, függetlenül attól, hogy az Ön hatásköre alá tartozik-e vagy sem – nem áll jogában a Szoftver és/vagy Hardver teljes vagy részleges módosítása, elemzése ellentétes irányú tervezési módszerekkel, szétszedése vagy szétszerelése, sem az ezek alapján történő termék-előállítás. Ha szeretne információkat szerezni, amelyek az interoperabilitás biztosításához szükségesek, vegye fel a TomTom-mal a kapcsolatot a support@tomtom.com címen. Szigorúan tilos letöltenie vagy továbbítania a Szoftverben levő digitális térképeket és programokat bármely más szoftverre és/vagy hardverre, beleértve más adathordozót, számítógépet vagy (hardver) eszközt.

4) BIZALMASSÁG: Tudomásul veszi és elfogadja, hogy a TomTom a Szoftvert és a Hardvert jelentős idő alatt és költségekkel fejlesztette ki, azok bizalmas jellegűek, és a TomTom és/vagy harmadik fél üzleti titka. Beleegyezik abba, hogy a Szoftvert és a Hardvert teljes bizalmassággal kezeli, és nem tárja fel vagy engedélyezi a hozzáférést más személynek. Ha azonban egy más (nem feljogosított) személynek engedélyezi a Szoftverhez és/vagy a Hardverhez való hozzáférést, biztosítja, hogy az illető személy elfogadja jelen Szerződés feltételeit, és értesíti a TomTomot és engedélyezett forgalmazóit az illető személy bármely követeléséről.

5) HAMRADIK FÉL SZOFTVER LICENSZE: A TomTom termékek használhatnak harmadik fél által kifejlesztett szoftvert. A fenti 2., 3. és 4. pontok ellenére a harmadik fél szoftver licensze érvényes lehet a Szoftver bizonyos részeire. A harmadik fél szoftver kódjaival és algoritmusaival kapcsolatos hivatalos copyright értesítéseket és specifikus licensz feltételeket a CD/SC/ROM/HardDisk „Harmadik fél szoftver licensz” könyvtárában találhatja meg.

6) KORLÁTOZOTT SZAVATOSSÁG ÉS KÖTELEZETTSÉG-KORLÁTOZÁS:
a) A Szoftvert és a Hardvert csak a hozzájuk tartozó utasítások elolvasását követően használhatja.
b) A Szoftver és a Hardver használata egy navigációs rendszerben azt jelenti, hogy előfordulhatnak számítási hibák, például helyi környezeti feltételek és/vagy hiányos adatok miatt. A TomTom nem szavatolhatja a TomTom Szoftver és a Hardver és/vagy Szolgáltatás hibátlan működését.
c) A TomTom szavatolja Önnek, hogy a Hardver nem tartalmaz gyártási hibákat vagy hibás anyagokat legalább (a) két (2) évig a Hardver beszerzésétől számítva és (b) egészen a Szerződés bármely rendelkezésének az Ön általi megszegéséig („Szavatossági idő”). A Szavatossági idő alatt a Hardver a TomTom megítélése szerint („Korlátozott szavatosság”) javítható vagy cserélhető, amelynek a költségeiért Ön nem terhelhető. Ez a szavatosság csak az adathordozó és a Hardver azonnali cseréjére vonatkozik. Ha a Hardvert a Szavatossági idő letelte után javítják, az újabb Szavatossági idő a javítástól számított hat (6) hónap.

A Korlátozott szavatosság nem vonatkozik az elhasználódásra, ha a Hardvert olyan személy nyitja fel és javítja, akit a TomTom erre nem jogosított fel, és nem vonatkozik a Hardvernek vagy annak részeinek a helytelen használat, nedvesség, folyadék, hő közelsége vagy hőnek való kitettség, valamint baleset, visszaélés, a Szoftverrel és/vagy Hardverrel járó utasítások be nem tartása, gondatlanság vagy helytelen alkalmazás okozta károsodása miatt szükséges javításra vagy cserére.
A Korlátozott szavatosságot nem ruházhatja át más személyre.
d) Bizonyos országok nem engedik meg a károsodások kizárását vagy korlátozását. Ha a jelen Korlátozott szavatosság érvénytelennek vagy nem végrehajthatónak bizonyul, az érvénytelenség vagy végre nem hajthatóság nem érvényteleníti, és nem teszi végrehajthatatlanná a teljes Korlátozott szavatosságot, ellenben a Korlátozott szavatosságot úgy értelmezendő, mint amely nem tartalmazza az adott érvénytelen vagy végrehajthatatlan rendelkezést vagy rendelkezéseket, mindkét fél jogai és kötelezettségei pedig ennek megfelelően hajthatók végre.
e) Eltekintve bármely okból fellépő bármely károsodástól (korlátozás nélkül beleértve az itt meghatározott károsodásokat és minden közvetlen vagy általános szerződésbe foglalt károsodást), jelen Szerződés értelmében a TomTom és bármely forgalmazója teljes felelőssége és az Ön kizárólagos jogorvoslata (kivéve a TomTom által a Korlátozott szavatosság bármely megsértésére való tekintettel meghatározott javítás vagy csere formájában történő jogorvoslatot) az Ön által a Szoftverért és/vagy Hardverért ténylegesen fizetett összegre korlátozódik.
f) Habár a szoftver- vagy más adatok szállítói („Szállítók”) nem tekinthetők harmadik félnek a jelen Szerződés vonatkozásában, bármely ilyen Szállító harmadik fél haszonélvezője a Szerződés által meghatározott Felhasználó jogainak. A szállítók a vonatkozó érvényes jogszabály által megengedett mértékben nem vonhatók felelősségre a Szoftver, a Hardver és/vagy a Szolgáltatások használatából fakadó bármely károsodás, speciális, közvetlen, közvetett, véletlen vagy folyamatos kár keletkezése esetén. A szállítók nem szavatolják sem kifejezetten, sem hallgatólagosan a Szoftverben és/vagy Hardverben használt Szállítói adatok esetében (nem kizárólagosan) a jogszerűséget, eladhatóságot, teljességet, pontosságot és sajátos célnak való megfelelőséget.

7) FELBONTÁS: Tekintet nélkül más jogokra a TomTom érvénytelenítheti a jelen Szerződést, ha Ön nem teljesíti a Szerződésben meghatározott feltételeket. Ennek bekövetkezte esetén Önnek a Szoftver és összetevői minden példányát meg kell semmisítenie.

8) KIEGÉSZÍTŐ SZOFTVER/SZOLGÁLTATÁSOK: Jelen Szerződés érvényes a Szoftver bővítéseire, kiegészítőire, hozzáadható komponenseire vagy Internet alapú szolgáltatás-komponenseire, amelyeket a TomTom a Szoftver eredeti példányának kézhez vételét követően szállíthat vagy tehet hozzáférhetővé az Ön számára, feltéve, hogy ezekkel a kiegészítőkkel nem járnak további feltételek. A TomTom fenntartja magának a jogot a Szoftver használata által Önnek nyújtott vagy az Ön számára hozzáférhetővé tett Internet alapú szolgáltatások megszüntetésére.

9) LINKEK HARMADIK FÉL OLDALAIRA: A TomTom nem felelős bármely harmadik fél oldalainak vagy szolgáltatásainak, bármely harmadik fél oldalain vagy szolgáltatásai által tartalmazott linkeknek, vagy bármely harmadik fél oldalai vagy szolgáltatásai bővítéseinek vagy frissítéseinek a tartalmáért. A TomTom a harmadik fél oldalaihoz és szolgáltatásaihoz vezető linkeket az Ön érdekében biztosítja, és az ilyen jellegű linkek vagy hozzáférések belefoglalása nem jelenti a harmadik fél oldalának vagy szolgáltatásának a TomTom általi jóváhagyását.

10) GARANCIAFELMONDÁSOK: Az itt ismertetett Korlátozott szavatosság az egyetlen Önnek biztosított szavatosság, és bármely egyéb hirdetés, dokumentáció, csomag vagy közlemény által (esetleg) létrehozott kifejezett szavatosság vagy hasonló kötelezettség helyett áll. A Korlátozott szavatosság kivételével, és az érvényes jogszabályok által megengedett mértékben a TomTom és forgalmazói a Hardvert, Szoftvert és támogató szolgáltatásokat SAJÁT ÁLLAPOTUKBAN, MINDEN HIBÁJUKKAL EGYÜTT biztosítják, és egyúttal felmondanak minden egyéb szavatosságot és feltételt, legyen az kifejezett, beleértett vagy törvényben meghatározott, beleértve, de nem kizárólagosan a Szoftver és/vagy Hardver vonatkozásában az eladhatósággal, sajátos célnak való megfelelőséggel, megbízhatósággal vagy hozzáférhetőséggel, pontossággal vagy a válaszadások teljességével, az eredményességgel, a szakszerű teljesítéssel, vírusmentességgel, gondatlanság mellőzésével kapcsolatos feltételezett szavatosságot, kötelezettséget vagy feltételt, valamint a támogatás vagy egyéb szolgáltatások, információk, szoftverek és járulékos tartalmak biztosítását vagy a biztosítás sikertelenségét a Szoftveren és/vagy Hardveren keresztül vagy a Szoftver és/vagy Hardver használatán kívül. Továbbá nem szavatolt és nem feltételezett a jogcím, zavartalan élvezet, zavartalan birtoklás, a leírásnak való megfelelés vagy a jogsértés elkerülése a Szoftver és/vagy Hardver vonatkozásában.

11) TELJESEN VISZONOS MEGÁLLAPODÁS, OSZTHATÓSÁG: Jelen Szerződés (valamint minden melléklete vagy módosítása, amelyet a Hardver, a Szoftver csomag tartalmaz, és/vagy a Szolgáltatáson keresztül van letöltve) a teljesen viszonos megállapodás Ön és a TomTom között a Hardverre, a Szoftverre és/vagy a Szolgáltatásra, valamint adott esetben a támogató szerződésekre vonatkozóan, és hatályon kívül helyez a Szoftverrel vagy a Szerződés által meghatározott bármely egyén témával kapcsolatos minden előzetes vagy jelenlegi szóbeli vagy írott közlést, ajánlatot és tényállítást. A támogató szolgáltatásokkal kapcsolatos nézeteltérésekben a TomTom irányelvek vagy programok által meghatározott mértékben a jelen Szerződés rendelkezései az irányadóak. Ha a jelen Szerződés bármely rendelkezése semmisnek, érvénytelennek, megvalósíthatatlannak vagy törvénytelennek bizonyul, a több rendelkezés továbbra is teljes mértékben érvényes és hatályos.

Ha bármilyen kérdése van a jelen Szerződéssel kapcsolatban, vagy bármilyen okból fel szeretné venni a kapcsolatot a TomTom-mal, tekintse meg a TomTom honlapját a http://www.tomtom.com címen.
