Nærværende slutbrugerlicensaftale (”SLUTBRUGERLICENSAFTALE”) er en juridisk aftale mellem dig (enten som fysisk eller juridisk person eller partnerskab) (”Slutbrugeren”) og TomTom BV, Amsterdam, Holland (”TomTom”). Nærværende SLUTBRUGERLICENSAFTALE omfatter (i) de online datatjenester, der ydes af TomTom, som omfatter tilknyttede medier og internetbaserede tjenester fra TomTom (”Tjenester”), og (ii) software, præinstalleret software på alle TomToms hardwareenheder såvel som cd-rom, diskette, hukommelseskort, download-pakke eller anden databærer og alt indhold heraf samt programindhold (”Softwareprodukt”). Brug af TomToms Tjeneste og Software skal ske i henhold til nærværende SLUTBRUGERLICENSAFTALE, herunder de nedenfor anførte bestemmelser om Begrænset garanti.
HVIS DU IKKE KAN ACCEPTERE VILKÅRENE ANFØRT I NÆRVÆRENDE SLUTBRUGERLICENSAFTALE, SKAL SOFTWAREPRODUKTET, HARDWAREPRODUKTET SAMT MEDFØLGENDE ENHEDER (”HARDWAREPRODUKT”) – UNDER FORUDSÆTNING AF, AT DISSE IKKE HAR VÆRET BRUGT – RETURNERES TIL DET STED, HVOR DE ER KØBT. HVIS DU DOWNLOADER SOFTWAREPRODUKTET, OG DU IKKE ACCEPTERER DISSE VILKÅR, MÅ DU IKKE INSTALLERE SOFTWAREPRODUKTET, OG DU HAR IKKE RET TIL AT BRUGE DET. DU SKAL DERFOR OMGÅENDE AFBRYDE INSTALLATIONSPROCEDUREN VED AT KLIKKE PÅ KNAPPEN ”ANNULLER” NEDENFOR. 
HVIS DU ALLEREDE HAR BETALT FOR SOFTWARE- OG/ELLER HARDWAREPRODUKTET, SKAL TOMTOM ELLER DEN AUTORISEREDE FORHANDLER, SOM DU HAR KØBT SOFTWARE- OG/ELLER HARDWAREPRODUKTET HOS, REFUNDERE KØBESUMMEN UNDER FORUDSÆTNING AF, AT DU OMGÅENDE LEVERER BEVIS PÅ KØB OG BETALING AF PRODUKTET TIL TOMTOM OG RETURNERER DE UBRUGTE ENHEDER.
HVIS DU BRYDER FORSEGLINGEN PÅ CD-ROM’EN/DISKETTEN/
HUKOMMELSESKORTET, TRYKKER PÅ KNAPPEN ”JEG ACCEPTERER” FOR AT DOWNLOADE ELLER BRUGER SOFTWARE- OG/ELLER HARDWAREPRODUKTET, ACCEPTERER DU AT VÆRE BUNDET AF VILKÅRENE I NÆRVÆRENDE SLUTBRUGERLICENSAFTALE SAMT DE GÆLDENDE GENERELLE VILKÅR OG BETINGELSER FOR SALG.

DU ERKLÆRER OG GARANTERER, AT DU HAR RET OG BEMYNDIGELSE TIL AT INDGÅ NÆRVÆRENDE SLUTBRUGERLICENSAFTALE, OG AT DU HAR NÅET MYNDIGHEDSALDEREN. HVIS DETTE IKKE ER TILFÆLDET, HAR DU IKKE RET TIL AT BRUGE DET AF NÆRVÆRENDE SLUTBRUGERLICENSAFTALE OMFATTEDE SOFTWARE- OG/ELLER HARDWAREPRODUKT.
Nærværende SLUTBRUGERLICENSAFTALE er underlagt lovgivningen i Holland, og distriktsdomstolen i Amsterdam er den eneste kompetente domstol til behandling af 
tvister i relation til nærværende SLUTBRUGERLICENSAFTALE eller brugen af Software- og/eller Hardwareproduktet eller andet. De Forenede Nationers konvention om international handel ses der herved bort fra i nærværende SLUTBRUGERLICENSAFTALE.
1) TILDELING AF LICENS: Nærværende SLUTBRUGERLICENSAFTALE tildeler dig en licens (”Licens”), der giver dig ret til at bruge TomTom-Software- og/eller -Hardwareproduktet, såfremt – og på betingelse af – at produktet er retmæssigt erhvervet (herunder de digitale (kort)-data, som enten er downloadet eller inkluderet i den pakke, som medfølger ved erhvervelsen sammen med nærværende SLUTBRUGERLICENSAFTALE) på en enkelt computer- eller (hardware)-enhed, forudsat at Softwareproduktet er installeret og/eller at tjenesten til enhver tid kun bruges på én computer- (eller hardware)-enhed og forudsat, at Softwareproduktet kun bruges sammen med ét (1) navigationssystem. Denne Licens er ikke-eksklusiv og ikke-overdragelig. Denne Licens indebærer ikke nogen ret til fremtidige opgraderinger eller opdateringer af Softwareproduktet. Brugen af eventuelle opgraderinger eller opdateringer af Softwareproduktet er reguleret af nærværende SLUTBRUGERLICENSAFTALE og ændringer hertil og kan være genstand for yderligere betaling og vilkår. Denne Licens indebærer ikke nogen ret til fremtidig levering af gratis eller betalt Tjeneste eller anden ydelse.

2) OPHAVSRET: Ophavsret, andre immaterielle og industrielle rettigheder og/eller ejendomsret til Software- og Hardwareproduktet tilhører TomTom eller dennes leverandører. Du har ret til enten (a) at tage en kopi af Softwareproduktet alene med henblik på sikkerhedskopiering eller arkivering, eller (b) overføre Softwareproduktet til et enkelt medium forudsat, at du bevarer originalen alene til sikkerhedskopierings- eller arkiveringsformål. Du har ikke ret til at kopiere betjeningsvejledningen/-erne til produktet eller det skriftlige materiale, der leveres med Softwareproduktet, medmindre det er til eget brug. Du bliver alene ejer af databæreren af materialet, og opnår ikke ejendomsret til Softwareproduktet.

3) ANDRE BEGRÆNSNINGER: Det er ikke tilladt at leje, udlåne, offentligt fremstille, præsentere eller bringe Software- og/eller Hardwareproduktet til offentlighedens kendskab.
Du eller andre har ikke ret til – helt eller delvist – at ændre Software- og/eller Hardwareproduktet, analysere Software- og/eller Hardwareproduktet ved hjælp af reverse engineering, dekompilering eller disassemblering af Software- og/eller Hardwareproduktet, eller at fremstille produkter, der er udledt heraf, uanset om dette måtte ske i henhold til din brugsret. Hvis du ønsker at indhente de oplysninger, der er nødvendige for at sikre Softwareproduktets kompatibilitet, skal du kontakte TomTom på support@tomtom.com. Du har eksplicit forbud mod at downloade de digitale kort og programmer, der er indeholdt i Softwareproduktet, eller mod at overføre disse
til andet Software- og/eller Hardwareprodukt, herunder anden databærer, computer eller (hardware) enhed. 

4) FORTROLIGHED: Du anerkender og accepterer, at udviklingen af Software- og Hardwareproduktet er et resultat af et betydeligt tidsforbrug og høje omkostninger for TomTom, og at disse er fortrolige og en forretningshemmelighed, der tilhører TomTom og/eller tredjepart. Du accepterer at behandle Software- og Hardwareproduktet strengt fortroligt og ikke at videregive disse produkter eller give nogen anden person adgang hertil. Hvis du alligevel måtte give en anden person (uautoriseret) adgang til Software- og/eller Hardwareproduktet, giver du hermed garanti for, at en sådan person accepterer de i nærværende SLUTBRUGERLICENSAFTALE indeholdte vilkår og betingelser, og du accepterer at skadesløsholde TomTom og dennes autoriserede forhandlere for ethvert krav fremsat af en sådan person.

5) SOFTWARELICENSER TILHØRENDE TREDJEPART: TomTom har lov til at gøre brug af tredjepartssoftware i sine produkter. Uanset indholdet af paragraf 2, 3 og 4 ovenfor kan softwarelicenser, der tilhører tredjepart, gælde for dele af Softwareproduktet. De officielle ophavsretsmeddelelser og specifikke licensbetingelser for softwarekoder og algoritmer, der tilhører tredjepart, findes i mappen ”Third Party Software Licenses” på din cd/sd/rom/harddisk.

6) BEGRÆNSET GARANTI OG ANSVARSBEGRÆNSNING:
a) Du må ikke tage Softwareproduktet og Hardwareproduktet i brug, førend du har læst de instruktioner, der medfølger produktet. Hvis du har problemer med at anvende Software- og/eller Hardwareproduktet, skal du se brugsvejledningen for at kontrollere, om produktet bruges korrekt.
b) Brug af Software- og Hardwareproduktet i navigationssystemet kan medføre, at der opstår beregningsfejl, f.eks. som følge af lokale forhold i omgivelserne og/eller ufuldstændige data. TomTom kan ikke garantere, at TomTom-Software- og -Hardwareprodukt og/eller Tjeneste fungerer fejlfrit.
c) TomTom garanterer, at Hardwareproduktet er uden fejl og mangler i udførelse såvel som materialer i den periode, der er kortest af henholdsvis (a) to (2) år fra den dato, hvor du købte Hardwareproduktet, og (b) den periode, der afsluttes som følge af brud på en af de i nærværende SLUTBRUGERLICENSAFTALE indeholdte bestemmelser (“Garantiperioden”). Under Garantiperioden repareres og udskiftes Hardwareproduktet 
efter TomToms valg (“Begrænset garanti”) uden omkostning for dig hverken hvad angår reservedele eller arbejde. Denne garanti dækker alene øjeblikkelig
udskiftning af databæreren og Hardwareproduktet. Hvis Hardwareproduktet repareres efter garantiperiodens udløb eller i slutningen af garantiperioden, udløber garantiperioden for reparationen seks (6) måneder efter reparationsdatoen.

Denne Begrænsede garanti omfatter ikke almindeligt slid og ælde, åbning eller reparation af Hardwareproduktet af en person, der ikke er autoriseret af TomTom, eller reparation eller udskiftning af Hardwareproduktet eller dele heraf, som er beskadiget på grund af: forkert brug, fugt, væsker, nærhed af eller eksponering for varme, en ulykke, misbrug, manglende overholdelse af den med Software- og/eller Hardwareproduktet leverede betjeningsvejledning samt forsømmelse eller fejlagtig brug. Denne Begrænsede garanti dækker ikke fysisk beskadigelse af Hardwareproduktets overflade. 
Denne Begrænsede garanti kan ikke overdrages til en anden person.
d) Der er nogle lande, der ikke tillader udelukkelse eller begrænsning af skadeserstatning. Hvis denne Begrænsede garanti anses at være ugyldig eller
uden retskraft, betyder en sådan ugyldighed eller manglende retskraft ikke, at hele den Begrænsede garanti gøres ugyldig eller, at den ikke kan håndhæves, men at den Begrænsede garanti skal fortolkes, således, at den ikke indeholder nogen bestemmelse, der er ugyldig eller uden retskraft, eller at bestemmelser, samt hver parts rettigheder og forpligtelser skal fortolkes og håndhæves i overensstemmelse hermed.
e) Uanset de eventuelle skader, du måtte pådrage dig, og uanset årsag hertil, (herunder og uden begrænsning alle heri nævnte skader og alle direkte eller generelle skader under kontrakt eller på anden måde), begrænses TomToms og dennes leverandørers fulde erstatningsansvar i alle bestemmelser af nærværende SLUTBRUGERLICENSAFTALE og dit eksklusive retsmiddel under denne aftale (bortset fra retten til reparation eller udskiftning efter TomToms valg hvad angår et eventuelt brud på den Begrænsede garanti) til det beløb, du rent faktisk har betalt for Software- og/eller Hardwareproduktet. 
f) Selvom leverandører af software eller andre data (“Leverandører”) ikke er part i nærværende SLUTBRUGERLICENSAFTALE og ikke har nogen forpligtelser under nærværende aftale, er enhver sådan leverandør berettiget som tredjepart til slutbrugerrettigheder under nærværende SLUTBRUGERLICENSAFTALE. I videst muligt omfang i henhold til gældende lov skal ingen leverandør holdes ansvarlig for skader eller tab af nogen art, uanset om disse måtte være konkret dokumenteret, direkte, indirekte og hændelige skader eller følgeskader, der måtte være opstået på som følge af brugen af Softwareproduktet, Hardwareproduktet og/eller Tjenesten. Leverandører fremsætter ikke nogen garanti for de af Leverandøren anvendte data i Software- og/eller Hardwareproduktet, hverken udtrykkeligt eller stiltiende, herunder men ikke begrænset til, stiltiende garantier vedrørende ikke-krænkelse, salgbarhed, fuldstændighed, nøjagtighed og egnethed til et bestemt formål.

7) OPHØR: TomTom har – uden præjudice for andre rettigheder – ret til at hæve nærværende SLUTBRUGERLICENSAFTALE, hvis du undlader at overholde vilkårene og betingelserne indeholdt heri. I så fald skal du destruere alle eksemplarer af Softwareproduktet og alle dens bestanddele. 

8) YDERLIGERE SOFTWARE/TJENESTER: Nærværende SLUTBRUGERLICENSAFTALE finder anvendelse på opdateringer, tillæg, tilføjelseskomponenter eller internetbaserede Servicekomponenter af det Softwareprodukt, som TomTom leverer eller gør tilgængelig efter den dato, hvor du erhverver den første kopi af Softwareproduktet, medmindre sådanne måtte være ledsaget af særskilte vilkår. TomTom forbeholder sig ret til at ophøre med at levere internetbaserede tjenester til dig eller gøre disse tilgængelige for dig gennem brug af Softwareproduktet.

9) LINK TIL TREDJEPARTS WEBSTEDER: TomTom frasiger sig ethvert ansvar for indholdet af tredjeparts web-steder eller tjenester, link, der forekommer på tredjeparts websteder eller er indeholdt i tredjeparts tjenester, eller eventuelle ændringer eller opdateringer af tredjeparts websteder eller tjenester. TomTom stiller disse link til rådighed og giver adgang til tredjeparts websteder og tjenester alene som en service, og en sådan inklusion indebærer ikke en billigelse fra TomToms side af tredjeparts websted eller tjeneste.

10) ANSVARSFRASKRIVELSE AF GARANTI: Den ovenfor anførte Begrænsede garanti er den eneste udtrykkelige garanti, der ydes, og denne gives i stedet for andre udtrykkelige garantier eller lignende, eventuelle forpligtelser, der måtte være opstået på baggrund af annoncering, dokumentation, emballage eller anden kommunikation. Bortset fra den Begrænsede garanti – og i videst muligt omfang tilladt i henhold til gældende lov – leverer TomTom og dennes leverandører Hardware- og Softwareproduktet samt eventuelle supportydelser SOM DISSE ER OG FOREFINDES OG MED ALLE FEJL OG MANGLER. TomTom og TomToms leverandører fraskriver sig således ethvert ansvar for enhver anden garanti og betingelse, det være sig udtrykkelig, stiltiende eller lovbestemt, herunder men ikke begrænset til, eventuelle stiltiende garantier, forpligtelser eller betingelser for eller relateret til salgbarhed eller egnethed til et bestemt formål, driftssikkerhed eller tilgængelighed, nøjagtige eller fyldestgørende svar, resultater, håndværksmæssig udførelse, ikke-tilstedeværelse af virus og ingen udvist grov eller simpel forsømmelse. Denne ansvarsfraskrivelse vedrører det Software- og/eller Hardwareprodukt, ydelse af eller manglende ydelse af support eller anden tjeneste, information, software og det til Software- og/eller Hardwareproduktet hørende indhold, der leveres af TomTom og TomToms leverandører, samt hvad der på anden måde måtte opstå som følge af brugen af Softwareproduktet og/eller Hardwareproduktet. Der ydes ej heller nogen garanti eller påtages nogen forpligtelse vedrørende ejendomsret, uforstyrret nydelsesret, uforstyrret besiddelse, overensstemmelse med beskrivelse eller ikke-krænkelse for så vidt angår Softwareproduktet og/eller Hardwareproduktet.

11) HELE AFTALEN; INDIVIDUALITET: Nærværende SLUTBRUGERLICENSAFTALE (herunder eventuelle tillæg eller ændringer af nærværende SLUTBRUGERLICENSAFTALE, som leveres sammen med Hardwareproduktet, Softwareproduktet og/eller som er downloadet via TomToms Tjeneste) udgør hele aftalen mellem dig og TomTom i relation til Hardwareproduktet, Softwareproduktet og/eller eventuel Tjeneste og supportydelser (om nogen), og den tilsidesætter enhver tidligere eller samtidig mundtlig eller skriftlig kommunikation samt alle forslag og erklæringer med hensyn til Softwareproduktet eller andre emner, der måtte være omfattet af nærværende SLUTBRUGERLICENSAFTALE. I tilfælde af, at vilkårene i TomToms retningslinjer eller supportprogrammer ikke stemmer overens med vilkårene i nærværende SLUTBRUGERLICENSAFTALE, gælder vilkårene i nærværende SLUTBRUGERAFTALE. Hvis nogen bestemmelse i nærværende SLUTBRUGERLICENSAFTALE måtte anses for at være ugyldig, uden retsvirkning, uigennemførlig eller ulovlig, skal de øvrige bestemmelser i nærværende SLUTBRUGERLICENSAFTALE fortsat have fuld gyldighed.

Hvis du har spørgsmål vedrørende nærværende SLUTBRUGERLICENSAFTALE, eller hvis du ønsker at kontakte TomTom, kan du besøge TomTom på http://www.tomtom.com.

